تورکیه خاریجی ایشلر باخانی مولود چاووش اوغلو، اوروپا بیرلیگی‌نین تورکیه‌یه ترور قانونونو دییشدیرمه باسقیسی‌نین "ترورا دستک" معناسینی وئردیگینی ایفاده ائده‌رک، بئله بیر چاتدیرماغا اصلا بویون ایمه‌یه‌جک‌لرینی سؤیله‌دی.
خاریجی ایشلر باخانی چاووش اوغلو، اوتریش‌ین باشکندی وین‌ده تشکیل ائدیلن "لیبی" موضوعلو خاریجی ایشلر باخانلاری توپلانتی‌سین‌دان سونرا تورک سیویل تشکیلات‌لاری و ایشاداملارییلا آخشام یئمیینده بیر آرایا گلدی.
بورادا ائتدیگی دانیشمادا، اوروپا بیرلیگی-نین ویزا سربستی‌سی موضوعسوندا گتیردیگی باسقی قبول ائتمه‌یه‌جک‌لرینی دیله گتیرن چاووش اوغلو،
"ترور تشکیلاتی پ.ک.ک ایله، داعش ایله موباریزه ائتدیگیمیز بیر اورتامدا بیزه" ترور قانونو دئغیشتیره‌جکسینیز عکس حالدا ویزا سربست‌لیگینی گرچکلشدیرمه‌ییک 'دئمک ترورا دستک وئرمک‌دیر. بیز ده بونا باشماق بوراخماریق. وورغولایا‌راق دئییرم. بئله بیر چاتدیرماغا قارشی بیز قطعی‌لیکله بویون ایمریک. " ایفاده‌لرینی ایستیفاده ائتدی.
مولود چاووش اوغلو، ایکی‌لی استاندارد‌لارینی چوخ یاخشی بیلدیگی اوروپا بیرلیگی‌نی صمیمی اولماغا دعوت ائده‌رک، بعضی اوروپا بیرلیگی عضو‌لری‌نین، معیارلاری یئرینه یئتیرمه‌دن عضو ائدیلدیگینی ایضاح ائتدی.
تورکیه‌نین بیرلیگه عضو‌لوگونون اونسوز انگللندیغی‌نین وورغولایان چاووش اوغلو، تورک وطنداش‌لارینا تطبیق اولونان شنگن ویزاسی‌نین اؤنون‌دکی مانع‌لرین قالخماسین‌دا ایصرارچی اولا‌جاق‌لارینی ایفاده ائتدی.
تورکیه‌سیز اوروپا بیرلیگی-نین قلوبال گوج اولمایاجاغینی و اقتصادی پروبلم‌لرینی حل ائده بیلمیه‌جگینی ایفاده ائدن باخان چاووش اوغلو،
" اوروپا بیرلیگی ایله ویزا مسئله‌سینی عقل‌لی بیر شکیلده اوتوروب دانیشاجاغیق، یول پلانینی تعیین ائتمه‌میز لازیم‌دیر. هر کس سؤزونده دایانا‌جاق" دئدی.
چاووش اوغلو، لیبی موضوعسوندا دا لیبی‌نین چتین گون‌لر کئچیردیگینی بیل‌دیره‌رک، کئچید حکومتی ایله یئنی اومیدلرین اورتایا چیخدیغینی و تورکیه‌نین لیبی‌یه دستک وئردیگینی سؤیله‌دی.
